Video: Jansen verduidelik Afrikaans-uitlatingsProf. Jonathan Jansen ‘n Storm het losgebars om die kop van dr. Jonathan Jansen, rektor van die Universiteit van die Vrystaat. Jansen het hom in ‘n onlangse lesing op dié kampus uitgespreek teen wat hy bestempel as wit, eksklusief-Afrikaanse skole. Die Afrikaanse Taalraad, Afrikanerbond, Afriforum én die VF+ het te velde getrek teen sy opmerkings. Jansen sê egter hy val nie Afrikaans as voertaal aan nie, maar wil wél sien dat Afrikaanse skole meer divers word. Intussen is ‘n nuwe mediaverklaring van die Percy Baneshik-gedenklesing wat prof. Jonathan Jansen, Kovsierektor, onlangs gelewer het, is op die universiteit se webwerf geplaas. Die nuwe mediaverklaring is gestroop van die omstrede stellings wat Afrikaanssprekendes op hol het,soos dat uitsluitlik Afrikaanse skole of selfs oorheersend blanke Afrikaanse skole ‘n ernstige bedreiging vir rasseverhoudinge in Suid-Afrika inhou. Die nuwe verklaring gee ook duidelikheid oor sy standpunt oor moedertaalonderrig – dat dit handel oor die gehalte van onderrig wat sukses waarborg. Lees meer hier. Die insetsel is deur eNuus vervaardig. Kyk eNuus elke aand om 19:00 op kanaal 144 en 145 op DStv.